TOP คว้ารางวัลเกียรติคุณ “Sustainability Disclosure Award” 4 ปีซ้อน
TOP ได้รับรางวัลเกียรติคุณการเปิดเผยข้อมูลความยั่งยืน “Sustainability Disclosure Award” ต่อเนื่องเป็นปีที่ 4 จากงานมอบรางวัลการเปิดเผยข้อมูลความยั่งยืน
TOP ได้รับรางวัลเกียรติคุณการเปิดเผยข้อมูลความยั่งยืน “Sustainability Disclosure Award” ต่อเนื่องเป็นปีที่ 4 จากงานมอบรางวัลการเปิดเผยข้อมูลความยั่งยืน
23 ธ.ค. 2565

บริษัท ไทยออยล์ จำกัด (มหาชน) หรือ TOP ได้รับรางวัลเกียรติคุณการเปิดเผยข้อมูลความยั่งยืน “Sustainability Disclosure Award” ต่อเนื่องเป็นปีที่ 4 จากงานมอบรางวัลการเปิดเผยข้อมูลความยั่งยืน ประจำปี 2565 จัดโดยสถาบันไทยพัฒน์ ณ ห้องออดิทอเรียม ชั้น 5 หอศิลปวัฒนธรรมแห่งกรุงเทพมหานคร
โดยมี นายสมบูรณ์ ช่วยกอบลาภ ผู้จัดการฝ่ายดิจิทัล TOP เป็นผู้แทนในการรับมอบรางวัลจาก นางสาววีรญา ปรียาพันธ์ ผู้อำนวยการ ประชาคมการเปิดเผยข้อมูลความยั่งยืน (Sustainability Disclosure Community: SDC) สถาบันไทยพัฒน์ ซึ่งการได้รับรางวัลดังกล่าวสะท้อนให้เห็นถึงการเป็นองค์กรที่ให้ความสำคัญในการเผยแพร่ข้อมูลการดำเนินงานด้านความยั่งยืนต่อสาธารณะและผู้มีส่วนได้เสียซึ่งครอบคลุมทั้งด้านสิ่งแวดล้อม สังคม และบรรษัทภิบาล